**Pielikums Nr.9**

konkursa nolikumam

(id. Nr.: RTU-2017/109)

**Iepirkuma līguma projekts**

**Iepirkuma līgumS Nr. 01J02-1/\_\_\_\_\_\_\_**

Rīgā, 2018. gada \_\_ .\_\_\_\_\_\_\_\_\_\_\_\_\_\_\_

**Rīgas Tehniskā universitāte**, izglītības iestādes reģistrācijas Nr.3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora 2015.gada 3.februāra rīkojuma Nr.01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem”, rīkojas finanšu prorektors Ingars Eriņš, turpmāk – Pasūtītājs, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_,reģistrācijas Nr.\_\_\_\_\_\_\_\_\_\_\_\_\_\_\_\_\_\_, kuras vārdā un interesēs rīkojas \_\_\_\_\_\_\_\_\_\_\_\_\_\_\_\_\_, turpmāk – Izpildītājs, no otras puses,

abi kopā saukti Puses, bet katrs atsevišķi saukti arī kā Puse, saskaņā ar atklāta konkursa „***Datorzinātnes un informācijas tehnoloģijas fakultātes mācību korpusa Zunda krastmalā 10 un publiskās auditorijas Zunda krastmalā 8, Rīgā, jaunbūvju būvprojektu izstrādes uzraudzība un būvuzraudzība RTU Inženierzinātņu un viedo tehnoloģiju centra izveides ietvaros***”, iepirkuma identifikācijas Nr. **RTU –** **2017/109**, rezultātiem, bez maldības, viltus un spaidiem noslēdz šādu līgumu, turpmāk Līgums:

1. **Definīcijas**

Ja vien tieši nav norādīts vai no konteksta neizriet citādi, Līgumā lietotajiem terminiem ir šāda nozīme:

* 1. **Akts –** nodošanas – pieņemšanas akts, ar ko tiek pieņemti Pakalpojumi vai to daļa.
  2. **Galvenais būvuzņēmējs** – uzņēmējs, ar kuru Pasūtītājs noslēdzis līgumu, pamatojoties uz publiskā iepirkuma “*Datorzinātnes un informācijas tehnoloģijas fakultātes mācību korpusa Zunda krastmalā 10 un publiskās auditorijas Zunda krastmalā 8, Rīgā, jaunbūvju būvprojektu izstrāde, autoruzraudzība un būvdarbi RTU Inženierzinātņu un viedo tehnoloģiju centra izveides ietvaros*”, ID Nr. RTU – 2018/5, rezultātiem par Objekta būvprojekta izstrādi un būvdarbiem.
  3. **Iepirkums** - atklāts konkurss „Datorzinātnes un informācijas tehnoloģijas fakultātes mācību korpusa Zunda krastmalā 10 un publiskās auditorijas Zunda krastmalā 8, Rīgā, jaunbūvju būvprojektu izstrādes uzraudzība un būvuzraudzība RTU Inženierzinātņu un viedo tehnoloģiju centra izveides ietvaros”, ID Nr. RTU-2017/109, turpmāk arī Konkurss.
  4. **Līgumcena** – kopējā maksa par Pakalpojumu paveikšanu Līgumā noteiktajā kārtībā un apmērā, bez pievienotās vērtības nodokļa.
  5. **Nolikums** - Konkursa nolikums ar visiem tā pielikumiem, papildinājumiem un labojumiem.
  6. **Objekts –**
  7. **Pakalpojums** (turpmāk arī Pakalpojumi) **–** Objekta būvprojekta izstrādes uzraudzība un būvuzraudzībaatbilstoši Iepirkuma nolikumam, Tehniskajai specifikācijai (turpmāk arī darba uzdevums), saskaņotajam būvprojektam, Izpildītāja Tehniskajam piedāvājumam, Latvijas būvnormatīviem, vispārīgajiem būvnoteikumiem un citiem būvniecību vai būvuzraudzību regulējošajiem normatīvajiem aktiem.
  8. **Tehniskā specifikācija -** Objekta būvprojekta izstrādes uzraudzība un būvuzraudzības tehniskā specifikācija (Līguma pielikums Nr.1).
  9. **Būvprojekta, autoruzraudzības un būvdarbu tehniskā specifikācija** - atklāta konkursa “Datorzinātnes un informācijas tehnoloģijas fakultātes mācību korpusa Zunda krastmalā 10 un publiskās auditorijas Zunda krastmalā 8, Rīgā, jaunbūvju būvprojektu izstrāde, autoruzraudzība un būvdarbi RTU Inženierzinātņu un viedo tehnoloģiju centra izveides ietvaros”, ID Nr. RTU-2018/5, tehniskā specifikācija.

1. **Līguma priekšmets**
   1. Pasūtītājs uzdod un Izpildītājs apņemas veikt Pakalpojumus Objektā visā tā būvprojekta izstrādes laikā un būvdarbu laikā saskaņā ar Tehnisko specifikāciju (Līguma pielikums Nr.1), Izpildītāja Tehnisko piedāvājumu (Līguma pielikums Nr.2) un Finanšu piedāvājumu (Līguma pielikums Nr.3).
   2. Izpildītājs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami, kā arī uzņemas atbildību, kas būvuzraugam ir noteikta normatīvajos aktos, kā arī citi darbi, kuru apjomu un kvalitāti nosaka Līgums vai/un būvprojekts.
2. **Līgumcena un norēķinu kārtība**
   1. Līgumcena, ko Pasūtītājs samaksā Izpildītājam par Līgumā noteikto Pakalpojumu veikšanu, ir **\_\_\_\_\_\_\_\_\_\_** **EUR**  (\_\_\_\_\_\_\_\_\_\_\_\_\_\_ *euro*) bez PVN. Līgumcena ietver visus izdevumus un atlīdzību, kāda Izpildītājam pienākas sakarā ar pilnīgu un pienācīgu Līgumā noteikto saistību izpildi. Līgumcenu veido:

3.1.1. samaksa par Objekta būvprojekta izstrādes uzraudzību ir \_\_\_\_\_\_\_\_\_**EUR**  (\_\_\_\_\_\_\_\_\_\_\_\_\_\_ *euro*);

3.1.2. samaksa par būvuzraudzību Objektā būvdarbu laikā ir \_\_\_\_\_\_\_\_\_**EUR**  (\_\_\_\_\_\_\_\_\_\_\_\_\_\_ *euro*).

* 1. Līgumcenu finansē:

|  |  |
| --- | --- |
| Projekts | 8.1.1. – Rīgas Tehniskās universitātes infrastruktūras attīstība STEM studiju programmu modernizēšanai |
| Vienošanās numurs | 8.1.1.0/17/I/002 |
| Konta numurs | LV13TREL913017618700B |

3.2.2.

|  |  |
| --- | --- |
| Projekts | 1.1.1.4 - Rīgas Tehniskās universitātes Inženierzinātņu un viedo tehnoloģiju centra infrastruktūras attīstība Viedās specializācijas jomās |
| Vienošanās numurs | 1.1.1.4/17/I/004 |
| Konta numurs | LV13TREL913017618700B |

3.2.3.

|  |  |
| --- | --- |
| Projekts | RTU papildfinansējums |
| Konta numurs | LV46TREL915101S000000 |

* 1. Maksājumi Izpildītājam tiek veikti:
     1. par Objekta būvprojekta izstrādes uzraudzību - vienu reizi mēnesī, maksājot 1/12 daļu no Līguma 3.1.1.punktā noteiktās maksas ar pārskaitījumu 30 (trīsdesmit) dienu laikā Izpildītāja norādītajā kontā pēc tam, kad Pasūtītāja pārstāvis saņēmis un akceptējis Izpildītāja iesniegtu rēķinu un Aktu par Pakalpojumu vai tā daļas nodošanu – pieņemšanu, kuru apstiprinājuši Pušu pārstāvji;
        1. ja Objekta būvprojekta izstrādes termiņš ir mazāks par 12 mēnešiem (Galvenais būvuzņēmējs būvatļaujā ir saņēmis būvvaldes atzīmi par projektēšanas nosacījumu izpildi), tad Pasūtītājs veic samaksu Izpildītājam par faktisko Objekta būvprojekta izstrādes termiņu 30 (trīsdesmit) dienu laikā pēc tam, kad Pasūtītāja pārstāvis saņēmis un akceptējis Izpildītāja iesniegtu rēķinu un Aktu, kuru apstiprinājuši Pušu pārstāvji;
     2. par būvuzraudzību Objektā būvdarbu laikā - vienu reizi mēnesī, maksājot Līgumcenas proporcionālo daļu atbilstoši Galvenā būvuzņēmēja izpildīto darbu daļai mēnesī naudas izteiksmē ar pārskaitījumu 30 (trīsdesmit) dienu laikā Izpildītāja norādītajā kontā pēc tam, kad Pasūtītāja pārstāvis saņēmis un akceptējis šādus dokumentus:
        1. Aktu par Pakalpojumu vai tā daļas nodošanu - pieņemšanu, kuru apstiprinājuši Pušu pārstāvji;
        2. Izpildītāja iesniegtu rēķinu Pasūtītāja pārstāvim.
  2. Līguma 3.1.punktā noteiktā Līgumcena ir galīga, tā netiek mainīta, ja mainās kopējā Galvenā būvuzņēmēja darbu vērtība vai tiek grozīts Galvenā būvuzņēmēja darbu izpildes termiņš, izņemot Līgumā noteiktos gadījumus. Papildus Līgumcenai Pasūtītājs maksā Izpildītājam PVN normatīvajos aktos noteiktajā kārtībā un apmērā.
  3. Ja Līgumā noteiktie Pakalpojumi tiek pārtraukti no Izpildītāja neatkarīgu iemeslu dēļ, tad Puses sastāda Aktu par faktiski izpildītajiem Pakalpojumiem, fiksējot Izpildītāja izpildīto Pakalpojumu apjomu proporcionāli uz Līguma pārtraukšanas brīdi izpildīto Galvenā būvuzņēmēja darbu apjomam. Pasūtītājs 30 (trīsdesmit) dienu laikā no Akta parakstīšanas un atbilstoša rēķina saņemšanas samaksā Izpildītājam par faktiski veiktajiem Pakalpojumiem.
  4. Par Pakalpojuma apmaksas dienu tiek uzskatīta diena, kad Pasūtītājs ir veicis samaksu uz Izpildītāja bankas norēķinu kontu, ko apliecina attiecīgais maksājuma uzdevums.

1. **Izpildītāja pienākumi** 
   1. Izpildītājam ir šādi pienākumi:
      1. uzsākt Pakalpojumu sniegšanu pēc Līguma parakstīšanas;
      2. sniegt Pasūtītājam reizi mēnesī rakstiskas atskaites par Objekta būvprojekta izstrādes norisi;
      3. piedalīties projektēšanas sapulcēs un būvsapulcēs un protokolēt tās, ja Pasūtītājs to uzliek par pienākumu;
      4. uzraudzīt, lai projektēšanas darbu un būvdarbu laikā Galvenais būvuzņēmējs ievēro Būvprojekta, autoruzraudzības un būvdarbu tehnisko specifikāciju un atklāta konkursa “Datorzinātnes un informācijas tehnoloģijas fakultātes mācību korpusa Zunda krastmalā 10 un publiskās auditorijas Zunda krastmalā 8, Rīgā, jaunbūvju būvprojektu izstrāde, autoruzraudzība un būvdarbi RTU Inženierzinātņu un viedo tehnoloģiju centra izveides ietvaros”, ID Nr. RTU-2018/5, ietvaros noslēgtā iepirkuma līguma līgumcenu;
      5. sagatavot Pasūtītājam aprēķinus par Objekta būvprojekta risinājumu izmaksām un būvdarbu izmaksu izmaiņām;
      6. uzraudzīt, lai Galvenais būvuzņēmējs ievēro sapulcēs un līgumā par Objekta būvprojekta izstrādi un būvdarbiem noteiktos projektēšanas darbu izpildes termiņus. Termiņu nokavējuma gadījumā nekavējoties rakstiski informēt Pasūtītāju;
      7. 5 (piecu) dienu laikā no pieprasījuma saņemšanas iesniegt Pasūtītājam rakstisku atbildi vai saskaņojumu par jautājumiem, kas saistīti ar Galvenā būvuzņēmēja pienākumu veikšanu. Gadījumos, kad Izpildītājs atsakās sniegt pozitīvu saskaņojumu, atbildi vai ziņojumu par galvenā būvuzņēmēja paveiktajiem darbiem, tas 5 (piecu) dienu laikā sagatavo rakstisks ziņojums Pasūtītājam;
      8. nekavējoties rakstiski informēt Pasūtītāju, ja Objekta būvprojekta izstrāde tiek veikta nekvalitatīvi, ja tiek konstatētas patvaļīgas atkāpes no noslēgtā būvprojekta izstrādes un būvdarbu līguma;
      9. rakstiski saskaņot Objekta būvprojekta izstrādātos posmus;
      10. sniegt rakstisku atzinumu par izstrādātā Objekta būvprojekta atbilstību Pasūtītāja norādījumiem , projektēšanas uzdevumam, Būvprojekta, autoruzraudzības un būvdarbutehniskajai specifikācijai un spēkā esošajiem normatīvajiem aktiem ;
      11. ne vēlāk kā 3 (trīs) darba dienu laikā pēc būvdarbu uzsākšanas Objektā iesniegt Pasūtītājam atbildīgā būvuzrauga profesionālās civiltiesiskās atbildības apdrošināšanas polisi Līguma 3.1.2.punktā noteiktās maksas apmērā. Polises termiņš ietver būvdarbu periodu un būvdarbu garantijas periodu – 5 gadi pēc Objekta pieņemšanas ekspluatācijā, pašrisks - 20% no Līgumcenas;
      12. pārbaudīt, vai pirms būvdarbu uzsākšanas Objektā ir veikti visi normatīvajos aktos noteiktie būvdarbu sagatavošanas darbi;
      13. saskaņot ar Galveno būvuzņēmēju un Pasūtītāju būvlaukuma nodošanas un ierīkošanas kārtību, mehānisko un elektrisko iekārtu piegādes grafiku, Galvenajam būvuzņēmējam piederošās tehnikas ievešanu un izvešanu no būvlaukuma, kā arī saskaņot citus organizatoriskos jautājumus;
      14. uzraudzīt būvdarbus, atrodoties Objektā būvdarbu veikšanas laikā ne mazāk kā 5 (piecas) dienas nedēļā un ne mazāk kā 7 (septiņas) stundas darba dienā;
      15. nekavējoties rakstiski informēt Pasūtītāju, ja būvdarbi tiek veikti nekvalitatīvi, ja tiek konstatētas patvaļīgas atkāpes no būvprojekta vai noslēgtā Objekta būvprojekta izstrādes un būvdarbu līguma un netiek ievērotas Latvijas būvnormatīvu vai darba aizsardzības normatīvo aktu prasības, un saņemot akceptu no Pasūtītāja, iesniegt Galvenajam būvuzņēmējam rakstisku pieprasījumu nekavējoties pārtraukt būvdarbus līdz konstatēto trūkumu novēršanai;
      16. pārliecināties un regulāri uzraudzīt, ka Galvenais būvuzņēmējs ievēro normatīvajos aktos noteiktās drošības un darba aizsardzības prasības;
      17. bez iepriekšējas rakstiskas Pasūtītāja piekrišanas nepieņemt lēmumus, kas ir saistīti ar noteikto būvdarbu apjomu grozīšanu vai ar būvdarbu izmaksu palielināšanu;
      18. informēt Pasūtītāju par visiem apstākļiem, kas var neparedzēti ietekmēt Objekta sekmīgu izbūvi vai ekspluatāciju;
      19. nekavējoties, bet ne vēlāk kā nākamajā darba dienā, ierasties Objektā pēc Pasūtītāja, autoruzrauga, būvinspektora vai citas būvvaldes amatpersonas uzaicinājuma;
      20. Līguma izpildes termiņa beigās nodot Pasūtītājam visu ar Objektu saistīto dokumentāciju;
      21. nekavējoties nomainīt Objekta būvprojekta izstrādes uzraudzībā vai būvuzraudzības izpildē iesaistītu speciālistu, ja to rakstiski pieprasa Pasūtītājs un pamato to ar kādu no šādiem iemesliem:
          1. Līgumā noteikto saistību vai pienākumu nepildīšanu;
          2. atkārtotu tādu darbību veikšanu, kas kaitē darba drošībai, veselībai vai vides aizsardzībai;
          3. tiek pārkāptas regulējošās tiesību normas.
   2. Izpildītājam jāveic arī citi pienākumi saskaņā ar Tehnisko specifikāciju (Līguma pielikums Nr.1).
2. **Pasūtītāja pienākumi**
   1. Pasūtītājam ir šādi galvenie pienākumi:
      1. norēķināties ar Izpildītāju par sniegtajiem Pakalpojumiem Līgumā noteiktajā kārtībā;
      2. sniegt Izpildītājam Pasūtītāja rīcībā esošo Līguma izpildei nepieciešamo informāciju un dokumentāciju;
      3. Pasūtītājs ir tiesīgs apturēt Pakalpojumu veikšanu, ja Izpildītājs neievēro Līgumā noteiktās prasības līdz pārkāpuma novēršanai vai zaudējumu segšanai;
      4. Pasūtītājs ir tiesīgs nepieņemt izpildītos Pakalpojumus, ja tie ir izpildīti nekvalitatīvi vai nepilnīgi, ja tie neatbilst Līgumam vai ja iztrūkst kāds no nepieciešamajiem dokumentiem. Pasūtītājs paziņo Izpildītājam par atteikumu pieņemt Pakalpojumus un Izpildītājs 5 (piecu) dienu laikā novērš radušos trūkumus;
      5. Pasūtītājs Līguma izpildes laikā ir tiesīgs izslēgt Iepirkuma nolikuma 1.8.7.punktā noteiktos darbus, ja minētie darbi netika izslēgti Iepirkuma ietvaros, bet to izslēgšana Līguma izpildes laikā ir ekonomiski pamatota, ņemot vērā izmaiņas iepirkumi līgumā par būvdarbu veikšanu Objektā.
3. **Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste**
   1. Izpildītājs nav tiesīgs bez rakstiskas saskaņošanas ar Pasūtītāju veikt iepirkumā iesniegtajā piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem.
   2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
      1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
      2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
      3. piedāvātais apakšuzņēmējs, kura sniedzamo pakalpojumu vērtība ir vismaz 10 (desmit) procenti no kopējās Līgumcenas, atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
      4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
   3. Pārbaudot jaunā apakšuzņēmēja, kura sniedzamo pakalpojumu vērtība ir vismaz 10 (desmit) procenti no kopējās Līgumcenas vai uz kura iespējām Izpildītājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, atbilstību, Pasūtītājs piemēro Publisko iepirkumu likuma 42. panta pirmās daļas noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
   4. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā panta noteikumiem.
4. **Līguma izpildes termiņš**
   1. Līgums stājas spēkā ar tā abpusējas parakstīšanas brīdi un ir spēkā līdz Objekta būvprojekta izstrādei un būvdarbu pabeigšanai un Objekta pieņemšanai ekspluatācijā.
   2. Paredzamais Objekta būvprojekta izstrādes termiņš un būvdarbu termiņš ir 24 (divdesmit četri) mēneši no Objekta būvprojekta un būvdarbu līguma noslēgšanas dienas.
5. **Pušu atbildība un līgumsods**
   1. Puses ir savstarpēji atbildīgas par līgumsaistību nepienācīgu izpildi, kā arī atlīdzina otrai Pusei šajā sakarā radušos zaudējumus.
   2. Ja Izpildītājs nepilda 4.1.punkta noteikumus, Izpildītājs maksā Pasūtītājam līgumsodu 0,5% (nulle komats pieci procenti) apmērā no atbilstošas Līguma 3.1.punktā minētās maksas par katru pārkāpumu, bet ne vairāk kā 10% no Līgumcenas.
   3. Ja Pasūtītājs neveic maksājumus 3.3.punktā noteiktajā termiņā, Pasūtītājs maksā Izpildītājam līgumsodu 0.5 % (nulle komats pieci procenti) apmērā no termiņā nesamaksātās summas par katru kavējuma dienu, bet ne vairāk kā 10% no termiņā nesamaksātās summas.
   4. Līgumsodu, ko saskaņā ar Līguma noteikumiem Izpildītājam ir jāmaksā Pasūtītājam, Pasūtītājs ir tiesīgs ieturēt no jebkura maksājuma, kas Pasūtītājam saskaņā ar Līgumu jāveic Izpildītājam.
6. **Nepārvarama vara**
   1. Puses neatbild par Līguma saistību daļēju vai pilnīgu neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, ugunsgrēki, plūdi, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt vai novērst.
   2. Par nepārvaramas varas apstākli nevar tikt atzīts piegādātāju un citu iesaistīto personu saistību neizpilde, vai nesavlaicīga izpilde.
   3. Pusei, kura nokļuvusi nepārvaramas varas apstākļos, bez kavēšanās, iespējami īsākā laikā, bet ne vēlāk kā 3 (trīs) darba dienu laikā, par šādiem apstākļiem rakstiski jāziņo otrai Pusei. Ziņojumam jāpievieno izziņa, ko izsniegušas kompetentas iestādes un kura satur minēto apstākļu apstiprinājumu un raksturojumu.
   4. Ar rakstisko vienošanos Puses apliecinās, vai nepārvaramas varas apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus. Līgumsaistību turpināšanas gadījumā Puses apņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
   5. Ja Līguma 9.1.punktā minēto apstākļu dēļ saistības nav iespējams izpildīt ilgāk par 30 (trīsdesmit) kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Pusei ir jāatlīdzina par izpildīto darbu vai sniegtajiem pakalpojumiem.
7. **Strīdi**
   1. Strīdu gadījumā par izpildīto Pakalpojumu kvalitāti Puses pieaicinās neatkarīgu ekspertu, par kura kandidatūru abas Puses vienojas un kura slēdziens attiecīgajā jautājumā tiks uzskatīts par saistošu. Eksperta izmaksas sedz Puse, kurai strīdā nebija taisnība.
   2. Ja Puses nevar vienoties par eksperta kandidatūru vai kāda no Pusēm nepiekrīt eksperta slēdzienam, tad strīdu izskata tiesā.
   3. Fakts, kad kāda no Pusēm ir iesniegusi prasību tiesā, nevar būt par pamatu Pakalpojumu sniegšanas pārtraukumam, vai Līgumā noteiktā kārtībā pieņemto Pakalpojumu apmaksas aizturēšanai, kā arī citādi nepildīt Līgumā Pusēm noteiktos pienākumus, kas tieši nav saistīti ar strīda priekšmetu, izņemot Līgumā paredzētos gadījumus, kad Pasūtītājs ir tiesīgs vienpusēji atkāpties no Līguma izpildes vai aizturēt maksājumus.
8. **Konfidencialitāte**
   1. Puses apņemas ievērot konfidencialitāti savstarpējās attiecībās, tajā skaitā:
      1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
      2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
      3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām .
   2. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
   3. Līguma nodaļas noteikumiem nav laika ierobežojuma un uz to neattiecas Līguma darbības termiņš.
9. **Līguma grozīšana vai izbeigšana**
   1. Līguma grozījumi ir pieļaujami, ja tie nemaina Līguma vispārējo raksturu un atbilst Publisko iepirkumu likuma 61.pantam.
   2. Pasūtītājam ir tiesības vienpusēji izbeigt Līgumu, neatlīdzinot tādējādi radušos zaudējumus, par to rakstiski paziņojot Izpildītājam 10 (desmit) dienas iepriekš, ja:
      1. Izpildītājam ir uzsākts maksātnespējas process vai tā darbība tiek izbeigta vai pārtraukta;
      2. Izpildītājs atkārtoti nepilda Līguma 4.1.6., 4.1.16. un 4.1.18. punktos noteiktās prasības;
      3. Izpildītājs veic Pakalpojumus neatbilstoši Līguma noteikumiem;
      4. Publisko iepirkumu likuma 64.panta pirmajā daļā noteiktajos gadījumos.
   3. Abpusēji rakstiski vienojoties, Puses ir tiesīgas izbeigt Līgumu pirms termiņa.
   4. Līguma izbeigšanas gadījumā katrai Pusei ir jāatlīdzina par izpildīto un Līgumā noteiktajā kārtībā pieņemto darbu vai sniegtajiem pakalpojumiem.
10. **Pušu pārstāvji**
    1. Izpildītājs pilnvaro Iepirkuma piedāvājumā norādītiem speciālistiem sniegt Pakalpojumus:
       1. atbildīgais projekta vadītājs/atbildīgais būvuzraugs \_\_\_\_\_\_\_\_\_\_\_\_\_\_\_\_\_\_\_\_\_\_.
       2. ēku būvdarbu būvuzraugs **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**.
    2. Lai kontrolētu līgumsaistību izpildi un pieņemtu Pakalpojumu, Pasūtītājs pilnvaro pārstāvi – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
    3. Pasūtītāja pārstāvja pienākumos ietilpst:
       1. uzraudzīt līgumsaistību izpildi;
       2. dot norādījumus Izpildītājam saistībā ar līgumsaistību izpildi;
       3. pārbaudīt Pakalpojumu kvalitāti;
       4. pieņemt Pakalpojumus un rēķinus par veiktajiem Pakalpojumiem, parakstīt Aktus.
11. **Nobeiguma noteikumi**
    1. Puses vienojas, ka visos dokumentos, kas saistīti ar Līgumu, tajā skaitā rēķinos, Aktos Izpildītājs norāda iepirkumu identifikācijas Nr. RTU-2017/109, Līguma numuru, Vienošanās numurus: 8.1.1.0/17/I/002; 1.1.1.4/17/I/004.
    2. Jebkuri grozījumi vai papildinājumi Līgumā tiek noformēti rakstveidā, pievienojami Līgumam un kļūst par Līguma neatņemamu sastāvdaļu ar brīdi, kad to ir parakstījušas abas Puses.
    3. Līguma nodaļu virsraksti ir lietoti vienīgi ērtībai un nevar tikt izmantoti Līguma noteikumu interpretācijai.
    4. Līgums sastādīts latviešu valodā, divos eksemplāros, uz \_\_\_\_\_\_\_\_\_\_\_\_ lapām bez pielikumiem. Abiem Līguma eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Izpildītāja.
    5. Līguma neatņemama sastāvdaļa ir Līguma pielikumi:
       1. Pielikums Nr.1 – Tehniskā specifikācija;
       2. Pielikums Nr.2 – Tehniskā piedāvājuma kopija;
       3. Pielikums Nr.3 – Finanšu piedāvājuma kopija.
    6. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu un savstarpēji izdevīgu.
12. **Pušu juridiskās adreses un rekvizīti**

|  |  |
| --- | --- |
| **Pasūtītājs:** | **Izpildītājs:** |